'தீம்' என்ற ஆங்கிலச் சொல்லுக்கு 'அடிக்கருத்து', 'கதைக்குரிய கரு', 'கரு', 'கருப்பொருள்', 'கதைக்கரு' எனப் பலவாறாகப் பொருள்கள் இருக்கின்றன. அவற்றுள் 'கதைக்கரு' என்ற சொல்லே இந்த ஆய்வேட்டில் பயன்படுத்தப்படுகிறது..'கதைக்கரு' என்பது, ஓர் இலக்கியப்படைப்பின் அடிப்படைக்கருத்தைக் குறிப்பது எனலாம். அது 'முதன்மைக் கருத்து' என்றும், 'தலைமைக் கருத்து' என்றும், 'மையக்கருத்து' என்றும் கூறப்படுகிறது. 'கதைக்கரு' எப்படைப்பிலும் நேர்முகமாகவோ, மறைமுகமாகவோ காட்டப்படலாம்..அம்பாபலி, சிவாஜி விஜயம், தண்ணீர் விட்டோ வளர்த்தோம், ராஜா ஜயசிங்கு, வேங்கையின் வேந்தன் இவை யாவும் இவ்வாய்வுக்கு உரிய வரலாற்றுக் கவிதை நாடகங்கள்..அனிச்சஅடி, அன்னிமகள், அன்னிமிஞிலி, ஆதிமந்தி, ஆபுத்திரன் அல்லது சமூக ஊழியன், ஊமைக்குயில், கரிகால் வளவன், கருணை மறவன், கனகை, சிலம்புச் செல்வி, நெடுமான் அஞ்சி, புரவலர் உள்ளம், புலவர் உள்ளம், மேகலை நாடகம், முல்லை மாடம், வாள்விழி இவையாவும் இவ்வாய்வில் இடம்பெற்ற இலக்கியக் கவிதைநாடகங்கள்..அருள்மணீயம், செல்வம் அல்லது மகதநாட்டின் மக்கள் ஆட்சி, மாபெரும் வெற்றி, பனிமொழி, பால்மதி, பெரியவெற்றி இவை இந்தநூலில் இடம்பெற்ற சமுதாயக் கவிதை நாடகங்கள்..சிறைமீட்ட செம்மல், துறவியின் புதையல், தைப்பொங்கல், பாண்டியன் நெடுஞ்செழியன், புயலை அடக்கிய பூந்தென்றல், வைகறைக் கனவு, இவை கற்பனைக் கவிதை நாடகங்களாக அமைந்திருக்கின்றன.